Diari Oficial de la Generalitat Valenciana


Sumari del DOGV 3437, del 18-02-1999 (1999/1157)

RESOLUCIÓ de 9 de febrer de 1999, de la Dirección Territorial de Cultura i Educació d’Alacant, per la qual s’estableix el calendari per a l’assignació de llocs escolars a alumnes de centres adscrits i per a l’admissió d’alumnes en centres docents no universitaris sostinguts amb fons públics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3437

Data del DOGV
:   18-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1157


Data del document
:   09-02-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Alacant
    * accés a l'educació
    * alumne
    * ensenyament públic
    * alumnat

RESOLUCIÓ de 9 de febrer de 1999, de la Dirección Territorial de Cultura i Educació d'Alacant, per la qual s'estableix el calendari per a l'assignació de llocs escolars a alumnes de centres adscrits i per a l'admissió d'alumnes en centres docents no universitaris sostinguts amb fons públics. [1999/Q1157]
  
El Decret 27/1998, de 10 de març (DOGV del 26 de març), del Govern Valencià, regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha estat determinat per l'Ordre de 3 d'abril de 1998 (DOGV 08.04.98) de la Conselleria de Cultura, Educació i Ciència.
  
L'apartat quart de l'esmentada Ordre encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés.
  
D'altra banda, la generalització dels ensenyaments d'Educació Secundària Obligatòria, permet d'unificar els períodes per a l'admissió d'alumnes en tots els centres que imparteixen ensenyaments bàsics, possibilitant l'exercici del dret del sol·licitant a obtenir qualsevol plaça vacant, amb independència del tipus de centre en què s'imparteixen aquests ensenyaments: col·legi d'educació primària, institut d'educació secundària o centre privat concertat.
  
Cal, per tant, establir per al curs 1999/2000 en l'àmbit de la província d'Alacant, el calendari d'admissió de l'alumnat en els centres finançats amb fons públics del nivells que en aquesta resolució se citen, i els terminis màxims de desenvolupament.
  
Conseqüentment, i en virtut de les facultats que tinc conferides, resolc:
  
Primer
  
L'admissió de l'alumnat, per al curs 1999/2000, als centres sostinguts amb fons públics de la província d'Alacant i que imparteixen ensenyaments d'Educació Infantil, Preescolar, Educació Primària i Educació Secundària Obligatòria, es produirà d'acord amb el calendari que apareix com a annex I de la present resolució.
  
Segon
  
L'admissió de l'alumnat, per al curs 1999/2000, als centres sostinguts amb fons públics de la província d'Alacant i que imparteixen ensenyaments de Batxillerat i Formació Professional específica de grau mitjà, així com els ensenyaments corresponents als cursos encara no extingits de BUP, COU i FP II, es produirà d'acord amb el calendari que apareix com a annex II de la present resolució.
  
Tercer
  
L'alumnat que necessite ser escolaritzat, una vegada finalitzat el procés ordinari de matriculació, seguirà el procediment establit en l'apartat trenta-set, 2, de l'Ordre de 3 d'abril de 1998.
  
Quart
  
L'escolarització d'alumnes amb necessitats educatives especials es regirà per l'Ordre d'11 de novembre de 1994 (DOGV de 18.01.95), de la Conselleria d'Educació i Ciència, i les previsions que estableixen tant el Decret 27/1998, del Govern Valencià, sobre admissió de l'alumnat en els centres docents, com l'Ordre de 3 d'abril de 1998, en els seus apartats sisé, 3, k) i vint-i-tres, 2.
  
Cinqué
  
A efectes de valorar les rendes anuals de la unitat familiar, l'import a considerar serà de 932.820 pessetes, fixat com a salari interprofessional, per a l'any 1997, per Reial Decret 2.656/1996, de 27 de desembre (BOE del 28).
  
Alacant, 9 febrer de 1999.- El director territorial: José Marín Guerrero.
  
ANNEX I
  
Calendari d'admissió d'alumnes
  
Centres d'Educació Infantil, Primària i Secundària
  
sostinguts amb fons públics
  
Aquest procés d'admissió afecta als ensenyaments d'Educació Infantil, Preescolar, Educació Primària i Educació Secundària Obligatòria, i s'organitzarà en les fases que s'indiquen a continuació, amb subjecció al calendari següent:
  
I. Actuacions prèvies al procés d'admissió.
  
1. Publicació de les àrees d'influència i limítrofes:
  
Fins el 30 d'abril, inclusivament, llevat d'allò establit al punt 2.1.
  
2. Assignació d'un lloc escolar en centres d'Educació Secundària Obligatòria, afectats per l'adscripció de centres d'Educació Primària.
  
2.1 Publicació de les àrees d'influència que afecten als centres d'Educació Secundària, a les localitats en què siga d'aplicació el procediment d'assignació d'un lloc escolar:
  
Fins el 12 de març, inclusivament.
  
2.2 Determinació i publicació de les places disponibles en cada centre:
  
Fins el 12 de març, inclusivament.
  
2.3 Presentació de la sol·licitud de confirmació de plaça i de la documentació corresponent en el centre d'origen, per a l'assignació de lloc escolar en el centre o centres d'adscripció:
  
Del 15 al 24 de març, ambdós inclusivament.
  
2.4 Adjudicació de places i publicació de les llistes provisionals d'admissió dels alumnes en els distints centres:
  
Del 25 de març al 19 d'abril, ambdós inclusivament.
  
2.5 Reclamació davant el director o titular del centre sol·licitat en primer lloc:
  
Del 20 al 22 d'abril, ambdós inclusivament.
  
2.6 Resolució de les reclamacions:
  
Del 23 al 28 d'abril, ambdós inclusivament.
  
2.7 Publicació de les llistes definitives d'assignació de lloc escolar:
  
El 29 d'abril.
  
2.8 Remissió de la documentació dels alumnes per part dels centres d'origen als d'adscripció i formalització en aquests de la situació acadèmica dels alumnes (optativitat, religió/alternatives, idioma...):
  
Del 28 de juny al 9 de juliol, ambdós inclusivament.
  
3. Confirmació de places en els supòsits establits en l'apartat segon, punt 4, de l'Ordre de 3 d'abril de 1998, de la Conselleria de Cultura, Educació i Ciència:
  
Fins al 15 d'abril, inclusivament.
  
4. Constitució de les comissions municipals, de districte i sectorials d'escolarització:
  
Fins el 15 d'abril, inclusivament.
  
5. Publicació de vacants per al procés d'admissió d'alumnes i determinació de centres receptors:
  
Fins el 30 d'abril, inclusivament.
  
II. Admissió d'alumnes.
  
1. Presentació de les sol·licituds d'admissió i de la documentació corresponent:
  
Del 3 al 14 de maig, ambdós inclusivament.
  
2. Selecció de sol·licitants:
  
Del 17 de maig al 4 de juny, ambdós inclusivament:
  
· Baremació de sol·licituds.
  
· Elaboració de llistats provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixat, segons les circumstàncies de cada localitat, la data en que els centres han d'enviar les llistes provisionals d'alumnes.
  
· Adjudicació de places als alumnes que no l'hagen obtingut en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre.
  
3. Reclamacions davant l'òrgan competent de centre per al procés d'admissió d'alumnes:
  
Del 7 al 9 de juny, ambdós inclusivament.
  
4. Publicació de les llistes definitives de l'alumnat admés i no admés:
  
El 14 de juny, sense perjudici de la resolució de la comissió municipal d'escolarització sobre els casos a que fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 15 al 18 de juny, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 21 al 25 de juny, ambdós inclusivament.
  
7. Formalització de la matrícula en els centres:
  
Del 28 de juny al 9 de juliol, ambdós inclusivament.
  
8. Recurs ordinari davant el director territorial de Cultura i Educació, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En el centres privats sostinguts amb fons públics el interessats podran formular denúncia davant la Direcció Territorial de Cultura i Educació.
  
9. Tramitació de vacants en finalitzar el procés:
  
Fins el 15 de juliol:
  
· Remissió de les vacants a la comissió d'escolarització per part dels centes docents.
  
· Les comissions d'escolarització traslladaran les relacions de les vacants dels centres de la seua competència (annex XIV i següents de l'Ordre) a la Direcció Territorial de Cultura i Educació (Servei d'Inspecció Educativa).
  
ANNEX II
  
Calendari d'admissió d'alumnes
  
Centres d'Educació Secundària
  
sostinguts amb fons públics
  
Aquest procés d'admissió afecta als ensenyaments Batxillerat, Formació Professional específica de grau mitjà i els cursos encara no extingits de BUP, COU i FP II, i s'organitzarà en les fases que s'indiquen a continuació, amb subjecció al calendari següent:
  
I. Actuacions prèvies al procés d'admissió.
  
1. Publicació de les àrees d'influència i limítrofs:
  
Fins al 15 de juny, inclusivament (excepte el relatiu a l'Educació Secundària Obligatòria, a les localitats en què siga d'aplicació el procediment d'assignació d'un lloc escolar, a l'efecte del qual s'aplicarà allò que s'ha establit en el punt 2.1, de l'annex I, i el termini màxim del qual finalitzarà el 12 de març).
  
2. Constitució de les comissions municipals i sectorials d'escolarització:
  
Fins al 31 de maig, inclusivament.
  
3. Publicació de vacants per al procés d'admissió d'alumnes i determinació dels centres receptors:
  
Fins al 15 de juny, inclusivament.
  
II. Admissió d'alumnes.
  
1. Presentació de les sol·licituds d'admissió i de la documentació corresponent:
  
Del 16 al 25 de juny, ambdós inclusivament.
  
2. Selecció de sol·licitants:
  
Del 28 de juny al 8 de juliol, ambdós inclusivament:
  
· Baremació de sol·licituds.
  
· Elaboració de llistats provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per a fixat, segons les circumstàncies de cada localitat, la data en que els centres han d'enviar les llistes provisionals d'alumnes.
  
· Adjudicació de places als alumnes que no l'hagen obtingut en el primer centre sol·licitat.
  
· Publicació de les llistes provisionals de l'alumnat admés i no admés per part de cada centre.
  
3. Reclamacions davant l'òrgan competent de centre per al procés d'admissió d'alumnes:
  
Del 9 al 13 de juliol, ambdós inclusivament.
  
4. Publicació de les llistes definitives de l'alumnat admés i no admés:
  
El 14 de juliol, sense perjudici de la resolució de la comissió municipal d'escolarització sobre els casos a que fa referència el punt següent.
  
5. Reclamacions davant la comissió d'escolarització, en el procés d'admissió d'alumnes en centres públics:
  
Del 15 al 20 de juliol, ambdós inclusivament.
  
6. Resolució de les reclamacions per part de la comissió d'escolarització, en el procés d'admissió d'alumnes en centres públics:
  
Del 20 al 24 de juliol, ambdós inclusivament.
  
7. Formalització de la matrícula en els centres:
  
Del 26 al 30 de juliol, ambdós inclusivament.
  
L'alumnat de Batxillerat i Formació Professional que en l'avaluació final de juny estiga en condicions acadèmiques de promocionar al curs següent, formalitzarà la seua matrícula en el mes de juliol, en el termini que, a aquests efectes, determine cada centre.
  
8. Recurs ordinari davant el director territorial de Cultura i Educació, en el procés d'admissió d'alumnes en centres públics:
  
Un mes comptador des de la recepció de l'acord adoptat per la comissió d'escolarització.
  
En el centres privats sostinguts amb fons públics el interessats podran formular denúncia davant la Direcció Territorial de Cultura i Educació.
  
9. Tramitació de vacants en finalitzar el procés:
  
El 31 de juliol:
  
· Remissió de les vacants a la comissió d'escolarització per part dels centes docents.
  
· Les comissions d'escolarització traslladaran les relacions de les vacants dels centres de la seua competència (annex XIV i següents de l'ordre) a la Direcció Territorial de Cultura i Educació (Servei d'Inspecció Educativa).
  
III. Calendari extraordinari d'admissió d'alumnes, exclusivament per aquells ensenyaments en què s'apliquen proves al setembre.
  
1. Publicació de vacants i presentació de sol·licituds:
  
Fins el 6 de setembre, inclusivament.
  
2. Selecció de sol·licitants:
  
Fins el 9 de setembre, inclusivament:
  
· Baremació de sol·licituds i adjudicació de places per l'òrgan competent de centre per al procés d'admissió d'alumnes.
  
· Reunions de les comissions d'escolarització.
  
· Publicació de llistes provisionals.
  
3. Reclamacions:
  
El 10 de setembre.
  
4. Resolució de reclamacions per la comissió municipal d'escolarització i publicació de llistes definitives:
  
El 13 de setembre.
  
5. Formalització de matrícula:
  
Fins el 15 de setembre.
  
6. Tramitació de vacants en finalitzar el procés:
  
Fins el 18 de setembre:
  
· Remissió de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annex XIV i següents de l'ordre) a la Direcció Territorial de Cultura i Educació (Servei d'Inspecció Educativa).